अभ्यर्थी संकलन (04 June 2019) | Competition Community | Competition Community
अभ्यर्थी संकलन (04 June 2019)
June 4, 2019 admin Abhiyarthi Sankalan
अजीत डोभाल पुनः राष्ट्रीय सुरक्षा सलाहकार नियुक्त
<राष्ट्रीय सुरक्षा सलाहकार (NSA) अजीत डोभाल को केंद्र सरकार द्वारा पुनः राष्ट्रीय सलाहकार नियुक्त किया गया है. इसके अतिरिक्त अजीत डोभाल को मोदी सरकार <द्वारा कैबिनेट मंत्री का दर्जा दिया गया है.
अजीत डोभाल को राष्ट्रीय सुरक्षा के क्षेत्र में उनके महत्वपूर्ण योगदान को देखते हुए केंद्र सरकार द्वारा कैबिनेट मंत्री का दर्जा देने का फैसला किया गया है. उनकी नियुक्ति अगले पांच वर्ष के लिए की गई है.
<भारतीय रिज़र्व बैंक द्वारा 3 जून से 7 जून, 2019 को वित्तीय साक्षरता सप्ताह-2019 मनाये जाने की घोषणा की गई है. वर्ष-2019 के लिए भारतीय रिज़र्व बैंक का विषय है – <“किसान और वे किस प्रकार औपचारिक बैंकिंग प्रणाली से लाभान्वित हो रहे हैं.” इस सप्ताह के दौरान देश के किसानों को वित्तीय साक्षरता प्रदान की जायेगी तथा उन्हें विभिन्न वित्तीय पहलुओं से अवगत कराया जायेगा.
मोदी कैबिनेट 2.0 की पहली बैठक
प्रधानमंत्री नरेंद्र मोदी की अगुवाई वाली चुनी गई सरकार की पहली बैठक में 31 मई 2019 को <प्रधानमंत्री किसान योजना का दायरा बढ़ाने का निर्णय लिया गया. इसके तहत <सभी किसानों को 6,000 रुपये सालाना सहायता राशि देने के प्रस्ताव को मंजूरी प्रदान की गई.
<वित्त वर्ष 2019-20 के अंतरिम बजट में <75 हजार करोड़ रुपये की प्रधानमंत्री किसान सम्मान निधि योजना की घोषणा की गई थी. जिसके तहत सरकार ने दो हेक्टयर तक की जोत वाले करीब 12 करोड़ किसानों को तीन किस्तों में 6 हजार रुपये सालाना देने का ऐलान किया था.
<न्यूजीलैंड सरकार द्वारा 30 मई 2019 को विश्व में पहली बार ‘वेलबीइंग बजट’ पेश किया गया. न्यूजीलैंड सरकार के वित्तमंत्री ग्रांट रॉबर्टसन ने इस ‘वेलबीइंग बजट’ में एक बड़ा हिस्सा बाल गरीबी, मानसिक स्वास्थ्य और घरेलू हिंसा रोकने के लिए सुरक्षित रखा है.
न्यूजीलैंड सरकार का कहना है कि ‘वेलबीइंग बजट’ बजट असमानता की चुनौती से निपटने के लिए प्रस्तुत किया गया है. न्यूजीलैंड विश्व का पहला ऐसा देश बना गया है जिसने बजट में आर्थिक विकास दर को प्राथमिकता न देते हुए लोगों के कल्याण को प्राथमिकता दी है, इसलिए इसे वेलबीइंग बजट कहा गया है.
बेरोजगारी दर में रायपुर देश में 14वें स्थान पर
देश में बेरोजगारी दर के मामले में <प्रदेश की राजधानी रायपुर 14वें नंबर पर है। यह खुलासा सरकारी <संस्था नेशनल सैंपल सर्वे ऑफिस (एनएसएसओ) के “पीरिओडिक लेबर फोर्स सर्वे” में हुआ है।
यह सर्वे जुलाई 2017 से जून 2018 के बीच हुआ था और इसकी रिपोर्ट इस साल 31 मई को जारी की गई है। इस सर्वे में <10 लाख से अधिक आबादी वाले 45 शहरों को शामिल किया गया था। रिपोर्ट के मुताबिक इन शहरों में सर्वाधिक <8.9 प्रतिशत बेरोजगारी दर प्रयागराज में है जबकि 8.5 प्रतिशत बेरोजगारी दर के साथ मेरठ दूसरे नंबर पर और 7.5 प्रतिशत बेरोजगारी दर के साथ पुणे तीसरे नंबर पर है।
छत्तीसगढ़ सरकार ने <राज्य के महाधिवक्ता कनक तिवारी को हटा कर नए महाधिवक्ता सतीश चंद्र वर्मा की नियुक्ति कर दी है।
<राज्य के विधि और विधायी कार्य विभाग ने आदेश जारी कर कहा है कि भारत के <संविधान के अनुच्छेद 165 के खण्ड (एक) द्वारा प्रदत्त शक्तियों को प्रयोग में लाते हुए <छत्तीसगढ़ के राज्यपाल, महाधिवक्ता कनक तिवारी के स्थान पर अतिरिक्त महाधिवक्ता सतीश चन्द्र वर्मा को तत्काल प्रभाव से महाधिवक्ता छत्तीसगढ़ के पद पर नियुक्त करते हैं।
अभ्यर्थी संकलन (14 June 2019)
अभ्यर्थी संकलन (08 June 2019)
अभ्यर्थी संकलन (12 June 2019)
अभ्यर्थी संकलन (17 June 2019)